dwar Strateġija Komunitarja mmirata biex tassisti l-Istati Membri fl-isforzi tagħhom biex inaqqsu d-danni li ġejjin mill-konsum ta' l-alkoħol Kumitat għall-Ambjent, is-Saħħa Pubblika u s-Sikurezza ta' l-Ikel MOZZJONI GĦAL RIŻOLUZZJONI TAL-PARLAMENT EWROPEW Error! MOZZJONI GĦAL RIŻOLUZZJONI TAL-PARLAMENT EWROPEW dwar Strateġija Komunitarja mmirata biex tassisti l-Istati Membri fl-isforzi tagħhom biex inaqqsu d-danni li ġejjin mill-konsum ta' l-alkoħol Il-Parlament Ewropew, – wara li kkunsidra l-Artikolu 152 tat-Trattat KE, – wara li kkunsidra l-Komunikazzjoni mill-Kummissjoni dwar strateġija ta' l-UE li tappoġġja lill-Istati Membri għat-tnaqqis ta' ħsara relatata ma' l-alkoħol ( COM(2006)0625 ), – wara li kkunsidra r-Rakkomandazzjoni tal-Kunsill 2001/458/KE tal-5 ta' Ġunju 2001 dwar ix-xorb ta' l-alkoħol miż-żgħażagħ, b'mod partikolari mit-tfal u l-adoloxxenti ĠU L 161, 16.6.2001, p. – wara li kkunsidra l-Konklużjonijiet tal-Kunsill tal-5 ta' Ġunju dwar Strateġija Komunitarja biex tonqos il-ħsara relatata ma' l-alkoħol ĠU C 175, 20.6.2001, p. – wara li kkunsidra r-Rakkomandazzjoni tal-Kummissjoni 2004/345/KE tas-6 ta' April 2004 dwar l-infurzar fil-qasam tas-sikurezza fit-toroq ĠU L 111, 17.4.2004, p. – wara li kkunsidra d-Dikjarazzjoni ta' Stokkolma ta' l-Organizzazzjoni Dinjija tas-Saħħa (WHO) dwar iż-Żgħażagħ u l-Alkoħol ta' l-2001, – wara li kkunsidra diversi sentenzi tal-Qorti Ewropea tal-Ġustizzja tal-Komunitajiet Ewropej (il-każ ta' Franzen (C-189/95), il-każ ta' Heinonen (C-394/97), il-każ ta' Gourmet (C-405/98), Catalonia (C-190 u C-179/90), Loi Evin (C-262/02 u C-429/02), – wara li kkunsidra r-riżoluzzjoni tad-WHO tal-25 ta' Mejju dwar problemi ta' saħħa pubblika kkawżati minn użu ta' l-alkoħol b' mod li jagħmel ħsara (WHA 58.26), – wara li kkunsidra l-mira 12 ta' Saħħa 21 ta' l-1999 u l-Pjan ta' Azzjoni dwar l-Alkoħol 2000-2005 tar-Reġjun Ewropew tad-WHO, – wara li kkunsidra l-Artikolu 45 tar-Regoli ta' Proċedura tiegħu, – wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel ( A6-0303/2007 ), A. Billi t-terminoloġija li għandha tintuża fid-dibattiti dwar il-ħsara li tirriżulta mill-konsum ta' l-alkoħol għandha tkun ibbażata fuq terminoloġija uffiċjali stabbilita mid-WHO biex jiġu evitati kliem u tifsiriet ambigwi. B. Billi l-problema ta' l-abbuż mill-konsum ta' l-alkoħol hija evidenti fuq il-livell Ewropew, speċjalment fost iż-żgħażagħ, billi tali abbuż jagħmel ħsara lill-ġisem tal-bniedem, partikularment fit-tfal u fiż-żgħażagħ, u jwassal għal imwiet permezz ta' mard u inċidenti relatati kif ukoll problemi soċjali u kriminalità, filwaqt li ssir ukoll ħsara kbira lill-ekonomija Ewropea, u billi bħalissa l-ħtieġa li jkunu implimentati politiki dwar l-alkoħol ibbażati fuq l-evidenza hija prijorità għall-Istati Membri kollha, C. billi l-użu perikoluż u ta' ħsara ta' l-alkoħol jiddetermina s-saħħa u huwa theddida għas-saħħa pubblika, li jwassal għal firxa wiesgħa ta' ħsara għas-saħħa u ta' ħsara soċjali, D. billi l-Artikolu 152 tat-Trattat jistipula l-kompetenza u r-responsabilità ta' l-Unjoni Ewropea biex tindirizza problemi ta' saħħa pubblika billi tikkumplementa azzjonijiet nazzjonali f'dan il-qasam, billi xogħol fuq il-livell ta' l-UE biex ikunu identifikati u mifruxa l-aħjar prattiki, li ta riżultati pożittivi f'dan il-qasam, huwa kompliment importanti għall-miżuri ta' politika nazzjonali; billi konsiderazzjoni ta' pjanijiet effettivi ta' azzjoni nazzjonali għandhom ikunu użati bħala bażi għal miżuri simili fi Stati Membri oħra u joħolqu sinerġiji fuq il-livell nazzjonali, E billi fatturi ekonomiċi u soċjali (stress fuq il-post tax-xogħol, tagħbija eċċessiva ta' xogħol, qgħad, insigurtà fl-impjieg, eċċ) jista' jkollhom rwol prinċipali fil-konsum ta' alkoħol b'riskju għoli u jistgħu jipprovokaw id-dipenedenza fuq l-alkoħol, F. Billi l-Istati Membri qed jużaw varjetà ta' strateġiji biex jevitaw l-abbuż mill-alkoħol u/jew inaqqsu l-problemi tas-saħħa relatati ma' l-alkoħol, G. Billi huwa mixtieq li l-Unjoni Ewropea tifformula objettivi ġenerali għat-trażżin ta' l-effetti ħżiena ta' l-abbuż mill-alkoħol fl-Istati Membri u għandha tkun kapaċi tieħu miżuri b'koperazzjoni mill-qrib ma' l-Istati Membri sabiex tevita l-perikli għas-saħħa relatati ma' l-alkoħol li jeffettwaw kemm lil min jixrob u partijiet terzi, bl-inklużjoni ta' l-effetti ħżiena fuq is-saħħa, bħas-sindromu tal-fetu, kundizzjonijiet ta' l-ispektrum ta' l-alkoħol fil-fetu, il-mard epatiku, il-kanċer, iż-żieda fil-pressjoni tad-demm, l-attakki tal-qalb, l-inċidenti tat-traffiku u fuq il-post tax-xogħol, kif ukoll il-ħsara soċjali, bħall-vjolenza fil-familja, l-abbandun tat-tfal, il-qgħad, il-faqar, l-istigma soċjali u l-esklużjoni soċjali, H. billi l-Qorti tal-Ġustizzja tal-Komunitajiet Ewropej ikkonfermat kemm-il darba li l-ġlieda kontra l-ħsara marbuta ma' l-alkoħol hija mira importanti u valida għas-saħħa pubblika, I billi, għalkemm l-istess drawwiet inkwetanti ta' xorb qed jidhru fost iż-żgħażagħ fl-Istati Membri differenti, id-drawwiet tax-xorb u t-tradizzjonijiet ivarjaw konsiderevolment bejn l-Istati Membri differenti ta' l-Unjoni Ewropea, fatt li għandu jitqies meta jiġi formulat metodu Ewropew għall-problemi relatati ma' l-alkoħol; sabiex l-Istati Membri kollha jkunu jistgħu jfasslu r-risposta tagħhom għall-problemi u għan-natura tal-ħsara relatata ma' l-alkoħol li hemm involuta; billi politika waħda u uniformi għall-Istati Membri kollha ma tkunx possibbli, billi għad hemm numru ta' kwistjonijiet dwar politiki dwar l-alkoħol li jaqsmu l-konfini u li jagħmlu l-implimentazzjoni tal-politika nazzjonali dwar l-alkoħol aktar diffiċli għall-Istati Membri; billi għalhekk hemm bżonn ta' aktar azzjoni konċertata fuq il-livell ta' UE; billi l-Kummissjoni għandha tħeġġeġ lill-Istati Membri sabiex isegwu politika effettiva u ambizzjuża għall-ġlieda kontra l-abbuż mill-alkoħol, u f'dan għandha tagħti kemm jista' jkun appoġġ lill-Istati Membri, J. billi miżuri politiċi fuq il-livell nazzjonali jew fuq il-livell ta' l-UE qatt ma jistgħu jissostitwixxu r-responsabilità għal konsum moderat u limitat ta' l-alkoħol, li fl-aħħar mill-aħħar huwa f'idejn l-individwu u l-familja, K. billi jistgħu jiġu indikati linji gwida għal konsum b'riskju baxx permezz ta' kampanji Ewropej indirizzati lill-pubbliku u adattati għaċ-ċirkostanzi speċifiċi ta' l-Istati Membri; billi għandhom jittieħdu miżuri iebsa bil-għan li jevitaw il-konsum ta' ħsara u perikoluż speċjalment mis-sewwieqa u l-ħaddiema, u sabiex ikun evitat il-konsum mill-minuri u min-nisa tqal, L. billi s-soċjetà tħallas il-parti l-kbira ta' l-ispejjeż ta' konsum perikoluż u ta' ħsara ta' l-alkoħol; billi, bħala konsegwenza, kulħadd għandu jibbenefika minn tnaqqis effiċjenti ta' ħsara relatata ma' l-alkoħol, billi huwa għaldaqstant raġjonevoli li jiġu adottati ċertu limitazzjonijiet għall-aċċess għal xorb alkoħoliku, M. billi ma jistgħux isiru talbiet dwar saħħa fir-rigward ta' xorb alkoħoliku u talbiet dwar in-nutrizzjoni jistgħu jsiru biss f'każijiet eċċezzjonali, kif stipulat fir-Regolament (KE) Nru 1924/2006 tal-Parlament Ewropew u tal-Kunsill ta' l-20 ta' Diċembru 2006 dwar it-talbiet dwar nutrizzjoni u saħħa fir-rigward ta' l-ikel ĠU L 404, 30.12.2006, p. 9. corrigendum f'ĠU L 12, 18.1.2007, p. N. billi l-konsum ta' l-alkoħol jinflwuenza b'mod konsiderevoli l-metaboliżmu ta' nutrijenti varji; billi l-konsum ta' l-alkoħol għandu inflwuenza fuq l-azzjoni ta' mediċini varji minħabba l-interazzjoni eżistenti bejniethom, O. billi l-effetti ta' ħsara tal-konsum ta' l-alkoħol fuq il-fwied diġà ġew stabbiliti sew, kif ukoll l-effetti determinati fuq is-sistemi nervużi ċentrali u periferali, u aktar u aktar fis-soċjetà ta' llum li qed tgħix aktar fit-tul, Jilqa' b'sodisfazzjon l-approċċ li l-Kummissjoni ħadet fil-Komunikazzjoni tagħha dwar il-konsegwenzi ta' l-użu ħażin ta' l-alkoħol u l-konsegwenzi ta' ħsara għas-saħħa li jikkawża; madankollu jistieden lill-Kummissjoni, u fl-istess ħin mingħajr ma jiddgħajjef il-prinċipju ta' sussidjarità, sabiex jiġu fformulati objettivi ġenerali u ambizzjużi għall-Istati Membri bil-għan li jitrażżan l-abbuż mill-alkoħol; jistieden lill-Istati Membri sabiex jagħtu attenzjoni partikulari lill-gruppi vulnerabbli, bħat-tfal, iż-żgħażagħ u n-nisa tqal, u sabiex jindirizzaw il-problemi ta' l-abbuż mill-alkoħol miż-żgħażagħ, il-ħaddiema u s-sewqan taħt l-influwenza ta' l-alkoħol permezz ta' kampanji ta' informazzjoni u tagħrif u, fejn xieraq, evalwazzjoni ta' konformità mal-liġijiet nazzjonali eżistenti; Jirrikonoxxi li l-konsum ta' l-alkoħol jista' jkun ikkunsidrat bħala parti minn wirt kulturali u stil ta' ħajja Ewropew; jirrikonoxxi li konsum baxx ta' alkoħol, jiġifieri 10 grammi kuljum skond il-Pjan ta' Azzjoni dwar l-Alkoħol 2000-2005 ta' l-Uffiċċju Reġjonali għall-Ewropa tad-WHO (PAEA), jgħin fil-prevenzjoni ta' mard kardjovaskulari u iskemija f'xi wħud mill-individwi ta' mezzetà; jirrikonoxxi li filwaqt li dawk li jikkunsmaw kwantità moderata ta' alkoħol jirrappreżentaw il-maġġoranza tal-konsumaturi ta' l-alkoħol u li l-abbuż u l-użu ħażin huwa mod ta' mġiba sekondarju u sinifikanti; Jenfasizza li l-abbuż mill-alkoħol isir fil-gruppi soċjali kollha u huwa kkawżat minn varjetà wiesgħa ta' fatturi, li jagħmlu essenzjali li jkun hemm approċċ komprensiv fil-ġlieda kontra din il-problema; Jenfasizza li huma meħtieġa interventi bbażati fuq evalwazzjoni xjentifika xierqa biex jitnaqqas l-abbuż mill-alkoħol b'mod effettivi; jikkunsidra li billi l-alkoħol huwa wieħed mid-determinanti tas-saħħa l-aktar sinifikanti, huwa importanti ħafna li tinġabar dejta madwar l-Unjoni Ewropea u speċjalment dejta dwar il-korrelazzjoni bejn il-livelli ta' l-alkoħol u l-inċidenti tat-traffiku, l-alkoħol u l-mard tal-fwied, u l-alkoħol u d-disturbi, is-sindromi u l-mard newropsikoloġiku, sindromi u mard; għalhekk jistieden lill-Istati Membri u lill-partijiet interessati kollha biex iżidu r-riżorsi ddedikati għall-ġbir ta' dejta għat-titjib ta' l-effiċjenza ta' l-informazzjoni, u għall-kampanji u programmi ta' informazzjoni u prevenzjoni; Jirrimarka li l-aktar problemi urġenti rrelatati mal-konsum perikoluż u ta' ħsara ta' alkoħol huma marbuta ma' l-effetti ta' l-alkoħol fuq iż-żgħażagħ, li huma aktar vulnerabbli għat-tbatija fiżika u emozzjonali kif ukoll għall-ħsara soċjali li tirriżulta mix-xorb tagħhom jew ta' ħaddieħor; Jinsab imħasseb dwar iż-żieda fil-konsum ta' l-alkoħol fost iż-żgħażagħ u jinnota tendenza preokkupanti min-naħa tagħhom li jibdew jixorbu minn età iżgħar u, billi huma aktar ħerqana li jieħdu riskji, li jkollhom imġiba perikoluża bħal xorb bla rażan, u forom oħra ta' konsum perikoluż ta' alkoħol li jwassal għal stat ta' sakra, konsum ta' drogi u alkoħol flimkien, u sewqan taħt l-influenza ta' l-alkoħol u d-drogi; Jenfasizza li adolexxenti żgħar għandhom it-tendenza li jżidu l-konsum tagħhom ta' l-alkoħol meta jidħlu l-università; jikkunsidra li aktar sforzi fl-universitajiet jistgħu jikkontribwixxu biex fil-futur ikun hemm ammont anqas ta' persuni li jikkunsmaw livell għoli ta' alkoħol; għalhekk jistieden lill-Istati Membri sabiex jintensifikaw il-programmi tagħhom ta' prevenzjoni f'dan il-qasam; 8. (i) Jistieden lill-Kummissjoni sabiex telekna u tikkwantifika l-effetti konkreti ta' dannu ta' l-abbuż mill-alkoħol fost iż-żgħażagħ fl-Istati Membri bil-għan li jiġu mfassla objettivi Ewropej għall-Istati Membri ħalli jrażżnu l-abbuż mill-alkoħol fost iż-żgħażagħ, b'impenn min-naħa ta' l-Istati Membri li jnaqqsu l-effetti ħżiena ta' l-abbuż mill-alkoħol fuq livell Ewropew, filwaqt li jikkunsidraw l-isforzi li diġà saru, (ii) Mingħajr ħsara lil-kwalunkwe obbligu impost mil-leġiżlazzjoni Komunitarja, jenfasizza li l-Istati Membri huwa liberi li jiddeterminaw il-forom tal-miżuri li għandhom jittieħdu fuq il-livell nazzjonali, imma għandhom jagħmlu rapport lill-Kummissjoni, dwar il-progress magħmul fil-ġlieda kontra l-abbuż mill-alkoħol fost iż-żgħażagħ, (iii) Jinnota li l-Kummissjoni għandha rwol importanti fil-kisba ta' objettivi Ewropej billi tgħin lill-Istati Membri jagħmlu skambju ta' għarfien u ta' l-aħjar prattiki u sabiex jagħmlu riċerka Ewropea dwar il-ġlieda kontra l-effetti ta' ħsara tal-konsum ta' l-alkoħol miż-żgħażagħ; Jistieden lill-Kummissjoni u lill-Istati Membri, bil-parteċipazzjoni ta' organizzazzjonijiet mhux governattivi u ta' assoċjazzjonijiet ekonomiċi rilevanti fil-kuntest tal-Forum dwar is-Saħħa u l-Alkoħol propost mill-Kummissjoni, biex jinkoraġġixxu l-iskambju ta' prattiki pruvati, partikularment bil-għan li jkun evitat l-abbuż mill-alkoħol fost it-tfal u ż-żgħażagħ, u biex jadottaw il-miżuri li ġejjin: (i) iniedu kampanji edukattivi mmexxija mill-Istati Membri u minn gruppi interessati dwar ir-riskji ta' l-abbuż mill-alkoħol, b'mod speċjali permezz ta' programmi edukattivi bbażati fl-iskejjel immirati lejn it-tfal u l-adoloxxenti, partikularment billi jinkoraġġuhom li jieħdu sehem regolari f'attivitajiet sportivi, u b'mod speċifiku wkoll lejn il-ġenituri tagħhom sabiex jippreparawhom biex jitkellmu dwar problemi marbuta ma' l-alkoħol fl-ambjent tal-familja, u ma' l-għalliema; il-kunċett ta' konsum responsabbli u moderat mill-adulti għandu jiġi introdott minn età żgħira, (ii) jillimitaw l-aċċess u d-disponibilità ta' l-alkoħol għaż-żgħażagħ, pereżempju billi jimplimentaw b'mod strett il-leġiżlazzjoni eżistenti li tipprojbixxi l-bejgħ ta' l-alkoħol liż-żgħażagħ, billi jintensifikaw il-kontrolli fuq il-bejjiegħa u d-distributuri, bħar-ristoranti u l-barijiet, is-supermarkets u bejjiegħa bl-imnut, (iii) jinvolvu l-bejjiegħa bl-imnut u l-industrija tal-kejtering fl-identifikazzjoni u l-implimentazzjoni ta' miżuri konkreti biex jevitaw li jisservew u jinbigħu alkoħol u taħlitiet ippreparati ta' alkoħol ma' xorb ieħor (alcohol pops) lill-minuri, (iv) jiffukaw partikularment fuq xorb bħat-taħlitiet ippreparati ta' alkoħol ma' xorb ieħor ("alcopops"), li huma speċifikament immirati għaż-żgħażagħ, sabiex jiżguraw li n-natura ta' l-alkoħol tista' tkun identifikata b'mod ċar mill-konsumaturi permezz ta' miżuri bħal rekwiżiti ta' ittikkettar aktar stretti għax-xorb, u rekwiżiti għal separazzjoni aktar ċara bejn l-"alcopops" u x-xorb mhux alkoħoliku (soft drinks) fil-ħwienet, u l-bejgħ liż-żgħażagħ għandu jkun projbit; jippromwovu ukoll taxxi aktar għoljin fuq xorb bħal dan; (v) iħejju linji gwida biex jirregolaw il-bejgħ ta' xorb alkoħoliku liż-żgħażagħ, biex ikunu implimentati fuq il-livell nazzjonali (vi) jippromwovu fuq livell Ewropew kontenut ta' alkoħol fid-demm (BAC) viċin kemm jista' jkun ta' 0% għal sewwieqa ġodda, kif diġà propost mill-Parlament fir-riżoluzzjoni tiegħu tat-18 ta' Jannar 2007 dwar il-Programm ta' Azzjoni Ewropew għas-Sikurezza tat-Toroq - ir-reviżjoni ta' nofs iż-żmien Testi Adottati, P6_TA(2007)0009 . filwaqt li jikkunsidraw li xi ikel lest jista' jkun fih traċċi ta' alcoħol, (vii) jipprovdu aktar possibilitajiet biex ikunu jafu u jivverifikaw il-kontenut ta' alkoħol fid-demm (BAC) ukoll permezz ta' l-użu ta' programmi ta' kalkolu fuq l-Internet u d-disponibilità mifruxa ta' strumenti li bihom jitkejjel l-ammont ta' xorb ikkunsmat, speċjalment fid-diskoteki, il-barijiet u l-grawnds, u fuq l-awtostradi u t-toroq b'mod ġenerali, partikolarment bil-lejl, u jiżguraw li l-messaġġ imwassal lill-konsumaturi huwa li x-xorb u s-sewqan mhumiex kompatibbli, (viii) jieħdu kwalunkwe miżura meħtieġa biex iżidu l-kontrolli sal-massimu fuq sewqan taħt l-influwenza tax-xorb, (ix) isaħħu l-pieni imposti mill-Istati Membri fuq is-sewqan taħt l-influwenza tax-xorb, bħal sospensjoni twila fuq il-liċenzja tas-sewqan u perjodi ta' konfiska tal-vettura, (x) jinkoraġġixxu lill-Istati Membri biex jiżguraw id-disponibilità ta' mezzi pubbliċi alternattivi għat-trasport tas-sewwieqa li jkunu xorbu l-alkoħol; (xi) jinkoraġġixxu l-estensjoni ta' "programmi tas-sewwieq innominat" ("min se jsuq ma jixrobx") permezz ta' mezzi edukattivi bil-għan li jkollhom impatt ta' benefiċċju fuq is-sikurezza fit-toroq, filwaqt li jfakkru lill-passiġġieri dwar l-effetti ħżiena ta' konsum ta' alkoħol b'riskju għoli, (xii) joħolqu premju Ewropew għall-aħjar kampanja kampanja kontra l-konsum perikoluż u ta' ħsara ta' l-alkoħol immirata għall-iskejjel u ż-żgħażagħ, (xii) jintensifikaw l-iskambju ta' l-aħjar prattiki bejn l-Istati Membri dwar kif għandha tkun il-ħidma kontra l-konsum perikoluż u ta' ħsara ta' l-alkoħol, u bejn il-korpi nazzjonali tal-pulizija dwar il-kontrolli fuq is-sewqan taħt l-influenza ta' l-alkoħol miż-zgħażagħ, (xiv) jippromwovu inizjattivi mfassla biex jiggarantixxu li jkun hemm għajnuna psikoloġika għal individwi li jittieħdu l-isptar b'intossikazzjoni akuta ikkawżata mill-alkoħol; 10. (i) Jistieden lill-Kummissjoni sabiex tikkwantifika l-inċidenza ta' l-FAS (Sindromu tal-Fetu ta' l-Alkoħol) u tal-FASD (Mard tal-Fetu ta' l-Ispettru ta' l-Alkoħol) fl-Istati Membri bil-għan li sussegwentement jitfasslu objettivi Ewropej għall-Istati Membri ħalli jrażżnu l-FAS u FASD, b'impenn min-naħa ta' l-Istati Membri li jnaqqsu l-inċidenza ta' l-FAS u ta' l-FASD sal-livell Ewropew, filwaqt li jikkunsidraw l-isforzi li diġà saru, (ii) Mingħajr ħsara lill-kwalunkwe obbligu impost mill-leġiżlazzjoni Komunitarja, jenfasizza li l-Istati Membri huwa liberi li jiddeterminaw il-forom tal-miżuri li għandhom jittieħdu fuq il-livell nazzjonali, imma għandhom jagħmlu rapport lill-Kummissjoni, dwar il-progress magħmul fil-ġlieda kontra l-FAS u l-FASD, (iii) Jinnota li l-Kummissjoni għandha rwol importanti fil-kisba ta' objettivi Ewropej billi tgħin lill-Istati Membri jagħmlu skambju ta' għarfien u ta' l-aħjar prattiki u sabiex jagħmlu riċerka Ewropea dwar il-ġlieda kontra l-FAS u l-FASD; Huwa tal-fehma li kemm in-nisa kif ukoll l-irġiel għandhom ikunu infurmati aħjar dwar ir-riskji ta' l-alkoħol waqt it-tqala u, b'mod partikulari, dwar l-FASD, sabiex jevitaw li t-trabi tat-twelid u l-adolexxenti jkunu affettwati minn mard u ttardjar fl-iżvilupp ikkawżati mill- użu ta' l-alkoħol waqt it-tqala; jenfasizza li twissija xierqa fuq il-pakkett tax-xorb alkoħoliku tista' tevita li n-nisa jixorbu l-alkoħol qabel u waqt it-tqala; jinnota li għal persuni li għandhom problema ta' xorb, jista' jkun hemm bżonn ta' aktar appoġġ u tkomplija wara t-twelid; jissuġġerixxi wkoll li l-ġinekoloġi u l-istaff tal-kliniċi ta' qabel it-twelid għandhom ikunu mħarrġa biex jidentifikaw każi potenzjali ta' użu perikoluż u li jagħmel il-ħsara ta' l-alkoħol mill-aktar fis possibbli u biex jappoġġjaw lil dawn in-nisa biex jieqfu jixorbu l-alkoħol għal kollox waqt it-tqala; Huwa tal-fehma li l-irġiel għandhom ikunu infurmati aħjar dwar ir-rabta bejn il-konsum ta' l-alkoħol u l-impotenza; Jenfasizza li r-riklami dwar l-alkoħol u l-prattiki ta' kummerċjalizzar m'għandhomx ikunu diretti lejn il-minuri; Jitlob lill-Kummissjoni u lill-Istati Membri sabiex ifasslu linji gwida għar-riklami ta' xorb alkoħoliku fuq it-televiżjoni u sabiex jiżguraw l-implimentazzjoni ta' Direttiva ġdida dwar it-Televiżjoni Mingħajr Fruntieri wara li din tiġi adottata; jitlob lill-Kummissjoni sabiex tinkoraġġixxi fornituri ta' servizzi tal-medja awdjoviżivi sabiex jinkludu fir-regoli tal-kodiċi ta' prassi dwar l-iskeda ta' riklami ta' xorb alkoħoliku; Jilqa' u jappoġġja l-impenji magħmula rigward l-awtoregolazzjoni, eżempju permezz ta' l-industrija tar-riklamar u l-produtturi tax-xorb alkoħoliku; f'dak ir-rigward, jistieden lill-Kummissjoni u lill-Istati Membri sabiex jiċċekkjaw li dawn l-impenji jiġu onorati u, jekk ma jkunux, jimponu pieni; Jirrimarka li bħalissa l-Istati Membri jistgħu jdaħħlu twissijiet dwar is-saħħa obbligatorji għal xorb alkoħoliku; ifakkar li tikketti fuq quddiem tal-pakkett jistgħu jinkludu t-twissijiet li l-alkoħol jista' jikkawża problemi serji tas-saħħa u mentali, li l-alkoħol jista' jsir vizzju u li l-konsum ta' l-alkoħol waqt it-tqala jista' jkun ta' ħsara għall-fetu; jinnota wkoll li twissijiet ta' saħħa dwar l-alkoħol jistgħu jitolbu armonizzazzjoni Ewropea simili għat-twissijiet rigward is-saħħa fir-rigward tat-tabakk u għalhekk jitlob lill-Kummissjoni biex qabel l-1 ta' Jannar 2010 tippubblika proposta leġiżlattiva biex tintroduċi twissijiet tas-saħħa dwar xorb alkoħoliku, jew komunikazzjoni biex tispjega għaliex, differenti mit-twissijiet rigward is-saħħa fir-rigward tat-tabakk, l-introduzzjoni u l-armonizzazzjoni ta' twissijiet rigward is-saħħa dwar l-alkoħol, mhux neċessarji; jissuġġerixxi li l-twissijiet rigward is-saħħa jistgħu partikularment iwissu kontra l-perikli relatati mal-konsum ta' l-alkoħol waqt it-tqala; Jistieden lill-Kummissjoni biex tippromwovi inizjattivi mmirati lejn l-iskambju ta' l-aħjar prattiki mediċi f'ambjenti varji ta' kura tas-saħħa kif ukoll għall-promozzjoni ta' kampanji ta' informazzjoni imparzjali mfassla biex iqajmu kuxjenza dwar ir-riskji ta' ħsara u periklu tal-konsum ta' l-alkoħol; il-kampanji għandhom ukoll ikunu diretti lejn persuni vulnerabbli għal disturbi newropsikoloġiċi, sindromi u mard u lejn persuni anzjani, waħedhom, separati jew iżolati, għaliex għandhom aktar possibbilitajiet li jfittxu serħan fil-konsum ta' l-alkoħol, għalhekk ikomplu jagħmlu ħsara lill-kundizzjoni tagħhom u jżidu r-riskju li jbatu minn disturbi newropsikoloġiċi, sindromi u mard; Fl-istess waqt, jitlob lill-Kummissjoni biex tippromwovi użu aktar mifrux ta' strumenti bħal AUDIT (Alcohol Use Disorders Identification Test) żviluppat mill-Organizzazzjoni Dinjija tas-Saħħa, li jippermettu l-identifikazzjoni malajr ta' nies li huma fir-riskju qabel dawn jirrikonoxxu li għandhom problema bl-alkoħol; jirrikonoxxi li diskussjoni informali f'waqtha bejn tobba responsabbli mill-kura ġenerali u pazjenti hija waħda mill-aktar mezzi effiċjenti biex il-pazjenti jkunu infurmati dwar ir-riskji marbuta ma' l-użu perikoluż u ta' ħsara ta' l-alkoħol u biex jiġu promossi l-bidliet neċessarji fl-imġiba ta' perusni li għandhom problema tax-xorb; jistieden lill-Istati Membri sabiex jappoġġjaw il-kwalifiki tat-tobba (GPs) dwar il-problemi u d-disturbi ta' l-alkoħol u l-intervent xieraq; Iqis li l-Kummissjoni u l-Istati Membri għandhom jieħdu l-miżuri meħtieġa biex jaffrontaw l-impatti soċjali ta' ħsara marbuta ma' l-alkoħol, bħall-bullying u l-vjolenza domestika; jitlob li jkun hemm aktar appoġġ soċjali u psikoloġiku għal familji li jbatu minn konsum perikoluż u li jagħmel il-ħsara ta' l-alkoħol; jitlob li jkun hemm assistenza soċjali speċjali għat-tfal li jgħixu f'familji bi problemi marbuta ma' l-alkoħol; jipproponi li jinħoloq numru ta' emerġenza biex ikunu rrapurtati abbużi marbuta ma' l-alkoħol fil-familja; Jinsab imħasseb dwar il-konsum kbir ta' alkoħol minn ħafna anzjani, li spiss ikun riżultat ta' uġigħ fiżiku jew solitudni u telf ta' tama; jirrimarka li l-problemi marbuta ma' l-alkoħol f'età kbira jirrappreżentaw kwistjoni importanti li qed issir dejjem aktar importanti bħala riżultat ta' anzjanità demografika; Huwa ta' l-opinjoni li huwa meħtieġ aktar għarfien dwar il-konsum ta' l-alkoħol u r-relazzjoni tiegħu man-nuqqas ta' preżenza fuq il-post tax-xogħol minħabba mard u l-irtirar kmieni; iqis li hu importanti, fir-rispett tal-liġi tax-xogħol ta' l-UE u ta' l-Istati Membri, li jkunu indirizzati problemi ta' xorb fuq il-post tax-xogħol billi l-persuni kkonċernati jkunu inkoraġġiti biex ifittxu l-għajnuna, iżda jfakkar li dan għandu jsir bir-rispett dovut għall-privatezza u d-drittijiet ta' l-individwu; iħeġġeġ lil min iħaddem biex jagħti attenzjoni partikulari lill-abbuż ta' l-alkoħol fuq il-post tax-xogħol billi jorganizza programmi edukattivi mmirati lejn il-prevenzjoni u jipprovdi għajnuna lill-ħaddiema bi problemi ta' alkoħol; Huwa konvint li t-tnaqqis tan-numru ta' inċidenti fit-toroq u l-ħsara marbuta ma' dawn, ikkawżati mill-alkoħol (17,000 mewta fis-sena) hija prijorità għall-UE; għaldaqstant: (i) Jistieden lill-Kummissjoni sabiex telekna u tikkwantifika l-effetti konkreti ta' ħsara tas-sewqan taħt l-influwenza ta' l-alkoħol fl-Istati Membri bil-għan li jiġu mfassla objettivi Ewropej għall-Istati Membri li jrażżnu s-sewqan taħt l-influwenza ta' l-alkoħol, b'impenn min-naħa ta' l-Istati Membri li jnaqqsu l-effetti ħżiena tas-sewqan taħt l-influwenza ta' l-alkoħol, filwaqt li jiġu kkunsidrati l-isforzi li diġà saru, (ii) Mingħajr ħsara lill-kwalunkwe obbligu impost mil-leġiżlazzjoni Komunitarja, jenfasizza li l-Istati Membri huma liberi li jiddeterminaw il-forom tal-miżuri li għandhom jittieħdu fuq il-livell nazzjonali, imma għandhom jagħmlu rapport lill-Kummissjoni, dwar il-progress magħmul fil-ġlieda kontra s-sewqan taħt l-influwenza ta' l-alkoħol, (iii) Jinnota li l-Kummissjoni għandha rwol importanti fil-kisba ta' objettivi Ewropej billi tgħin lill-Istati Membri jagħmlu skambju ta' għarfien u ta' l-aħjar prattiki u sabiex jagħmlu riċerka Ewropea dwar il-ġlieda kontra l-konsegwenzi ta' ħsara tas-sewqan taħt l-influwenza ta' l-alkoħol; Biex jiġu indirizzati aħjar ir-riskji fit-totoq marbuta mal-konsum ta' ħsara u perikoluż ta' l-alkoħol, għandhom jiġu adottati l-miżuri li ġejjin: (i) il-promozzjoni ta' żieda konsiderevoli tal-kontrolli fuq l-ammont ta' alkoħol fid-demm u tiġi indirizzata r-rata ta' infurzar li tvarja ħafna bejn l-Istati Membri bil-għan li tiġi stabbilita konverġenza dwar il-frekwenza tal-kontrolli u jitħeġġeġ l-iskambju ta' l-aħjar prattiki fir-rigward tal-postijiet fejn għandhom isiru l-kontrolli, (ii) il-promozzjoni ta' sanzjonijiet aktar ħarxa fuq is-sewqan taħt l-influwenza tax-xorb, bħal sospensjoni twila tal-liċenzja tas-sewqan, (iii) il-promozzjoni fuq livell Ewropew ta' limitu ta' kontenut ta' alkoħol fid-demm viċin kemm jista' jkun għal 0% għas-sewwieqa ta' mezzi ta' trasport li jeħtieġu liċenzja tas-sewqan ta' kategorija A u B, għas-sewwieqa ta' mezzi ta' trasport li jeħtieġu liċenzja tas-sewqan ta' kategorija ogħla u għas-sewwieqa professjonisti kollha, filwaqt li jiġi kkunsidrat li xi ikel lest jista' jkun fik traċċi ta' alkoħol; Jenfasizza li għandhom ikunu promossi l-miżuri effettivi kollha biex ikun evitat is-sewqan taħt l-influwenza tax-xorb; iħeġġeġ l-iżvilupp ta' sistemi ta' mblukkar kontra l-alkoħol (alcohol lock systems) u strumenti oħra li b'mod mekkaniku jevitaw is-sewqan taħt l-influwenza tax-xorb, b'mod partikolari għas-sewwieqa professjonisti; Jistieden lill-Kummissjoni biex tniedi jew tappoġġja kampanji ta' informazzjoni indipendenti u imparzjali mmexxija mill-Istati Membri bil-kollaborazzjoni ta' gruppi interessati, dwar ix-xorb responsabbli u moderat u dwar l-enfasi fuq l-impatti negattivi ta' l-użu perikoluż u ta' ħsara ta' l-alkoħol fuq is-saħħa fiżika u mentali, kif ukoll fuq il-benesseri soċjali; Jistieden lill-Kummissjoni u lill-Istati Membri sabiex itejbu u jikkoordinaw l-attivitajiet rispettivi tagħhom bil-għan li jiġġieldu l-forom varji ta' dipendenza u sabiex, sa l-2010, iressqu stħarriġ ġenerali u komprensiv dwar it-tendenzi ta' konsum b'riskju għoli u mġiba li twassal għal dipendenza u l-kaġun ta' dan; Iħeġġeġ lill-Istati Membri biex jiffaċċjaw il-problema tal-bejgħ illegali u fuq is-suq illegali ta' l-alkoħol, sabiex jikkontrollaw il-kwalità ta' l-alkoħol mibjugħ u biex jintensifikaw il-kontrolli fuq prodotti ta' l-alkoħol magħmula d-dar (bħal prodotti ddistillati) li jistgħu jkunu letali għall-ħajja tal-bniedem; Jistieden lill-partijiet interessati kollha biex jippromwovu, fil-kuntest tal-Forum dwar l-Alkoħol u s-Saħħa propost mill-Kummissjoni, l-implimentazzjoni ta' azzjonijiet u programmi konkreti biex jiffaċċjaw il-ħsara marbuta ma' l-alkoħol, peress li l-objettiv ewlieni tal-Forum għandu jkun l-iskambju ta' l-aħjar prattiki, il-kisba ta' l-impenn li jkun hemm involviment fl-azzjonijiet, l-iżgurar ta' evalwazzjoni xierqa ta' l-azzjonijiet u l-monitoraġġ ta' l-implimentazzjoni effettiva tagħhom; idur ukoll fuq il-Kummissjoni sabiex tinvolvi r-rappreżentanti tal-Parlament fil-Forum dwar is-Saħħa u l-Alkoħol u sabiex tippreżenta rapporti annwali dwar il-progress magħmul mill-Forum; Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-gvernijiet u lill-parlamenti ta' l-Istati Membri. Il-problema ta' l-abbuż ta' l-alkoħol qed tassumi proporzjonijiet sinifikattivi u preokkupanti fl-Istati Membri kollha ta' l-Unjoni Ewropea, anke jekk fost il-kulturi differenti minn dejjem kien attribwit valur għax-xorb alkoħoliku li jvarja minn tradizzjoni għall-oħra, minn reġjun għall-ieħor u minn Stat għall-ieħor. Fil-preżent distinzjoni fundamentali u klassika hija dik li tindika d-differenzi bejn in-Nofsinhar u t-Tramuntana ta' l-Ewropa, meta jitqiesu zoni karatterizzati b'kultura eż. "bagnata" - li tikkonsisti fi tradizzjoni millenarja, trażmessa permezz ta' ġenerazzjonijiet mit-tfulija ta' l-individwu, tippreżenta l-inbid fuq il-mejda ma' l-ikel, tikkontribwixxi għal konsum pjaċevoli, tagħti valur lill-użu moderat u tistabbilixxi l-inbid bħala parti mill-wirt kulturali u tradizzjoni lokali. - u kultura "xotta" - fejn il-valur psikoattiv attribwit għall-alkoħol u l-integrazzjoni ta' livell baxx fil-ħajja ta' kuljum tal-konsum tiegħu huma riflessi fil-konsum barra mill-ħin ta' l-ikel, fil-parti l-kbira fi tmiem il-ġimgħa u fi kwantitajiet kbar, b'intenzjonijiet li jneħħu l-mistħija fil-livell tar-relazzjonijiet soċjali u bl-iskop ta' l-evażjoni tal-konformiżmu u tar-riġidità imposti mir-regoli soċjali. Għaldaqstant qed tifforma trasformazzjoni ma' l-Ewropa kollha minn xi għaxar snin ilu 'l hawn, favur uniformità akbar fl-imġiba u fil-modi partikulari li japplikaw għax-xorb, fuq kollox min-naħa tal-ġenerazzjonijiet ta' età żagħżugħa, b'żieda sostanzjali ta' l-użu ta' l-alkoħol marbut ma' l-aspetti soċjali u skopijiet psikotropi. Mill-istudji mwettqa minn bosta korpi istituzzjonali, gvernijiet, assoċjazzjonijiet u operaturi tas-settur kienet, għalhekk, stabbilita tendenza - anke jekk minoritarja b'mod sinifikattiv fil-popolazzjoni Ewropea - ta' użu mhux xieraq tax-xorb alkoħoliku li xi drabi tittrasforma f'abbuż reali u proprju. Għalhekk, jekk l-użu moderat tax-xorb alkoħoliku jista' jitqies bħala element fih innifsu mhux negattiv, li jikkaratterizza l-kultura u t-tradizzjonijiet ta' xi popli, l-abbuż ta' sustanzi bħal dawn ma jistax ħlief li jitqies bħala perikoluż għall-benessri taċ-ċittadini Ewropej sakemm, kif imsemmi, dan jipprovoka danni relatati għas-saħħa kif ukoll ma' effetti indiretti bħal inċidenti tat-traffiku, trattamenti mhux xierqa fil-familja u fuq kollox ma' tfal, żieda f'imġiba aggressiva, u abbużi fuq it-tfal. Id-dejta dwar l-impatt tal-konsum perikoluż u ta' ħsara ta' l-alkoħol fuq is-soċjetà Ewropea twassal għal riflessjoni. Fl-istudji mwettqa mill-Kummissjoni Ewropea, b'mod partikulari, jissemmew eluf ta' mwiet fis-sena fl-Ewropa relatati ma' l-abbuż fil-konsum ta' l-alkoħol. Minn dawn, aktar min-nofs kull sena jseħħu f'inċidenti tat-toroq relatati ma' l-alkoħol. L-abbuż ta' l-alkoħol huwa l-kawża ta' 16% ta' trattamenti mhux xierqa mwettqa fuq tfal fil-familja. Minbarra dan, 60,000 persuna fl-Unjoni Ewropea kienu affettwati mis-sindrome ta' l-alkoħol li japplika għal fetu. Dawn il-problemi ma jistgħux jitħallew mingħajr risposta xierqa fil-livell Ewropew. L-Istati Membri diġà huma impenjati fil-prevenzjoni u fit-tnaqqis tal-problemi relatati ma' l-abbuż ta' l-alkoħol fil-qafas tad-WHO. Madankollu, huma jipproċedu b'politiki differenti fil-livell nazzjonali u r-riżultat huwa ta' bosta approċċi differenti ħafna li, b'mod speċjali fiz-zoni konfinali, jnaqqsu l-effiċjenza tal-miżuri li jittieħdu. Għaldaqstant, huwa essenzjali li jingħata valur miżjud Ewropew fil-ġlieda kontra l-abbuż ta' l-alkoħol, minkejja li huwa meħtieġ li jitqies li l-kompetenza rikonoxxuta għall-Unjoni Ewropea fl-Artikolu 152 tat-Trattat tippermetti intervent kumplimentari biss u li, minħabba d-diversità kulturali msemmija hawn fuq bejn l-Istati Membri differenti, huwa diffiċli ħafna, jekk mhux impossibbli, li jkun propost mudell unitarju għas-27 Stat Ewropew. Madankollu huwa possibbli li jiġu adottati xi miżuri fundamentali u fuq kollox impenn għal edukazzjoni taċ-ċittadini u għal konsum responsabbli, li jkunu preżentati d-danni kkawżati mill-abbuż ta' l-alkoħol; li l-produtturi u d-distributuri jkunu responsabbli; li jintalab l-appoġġ meħtieġ mingħand l-operaturi tas-settur; li l-iskola u l-familja jkunu inklużi fil-proċess; li jitwaqqaf messaġġ li jagħti eżempji pożittivi liż-żgħażagħ; li jiżdied l-għarfien tar-riskji fost dawk l-aktar vulnerabbli. Dan jista' jseħħ, b'mod partikolari permezz ta' strateġija komprensiva li fiha, flimkien ma' miżuri ta' koordinament bejn normi u miżuri uniċi nazzjonali u kampanji, jkun previst skambju maġġuri ta' informazzjoni u ta' prattiki xierqa. Ir-rapporteur tiegħek huwa konvint mill-ħtieġa ta' intervent b'determinazzjoni permezz ta' miżuri li hu pruvat li huma effettivi. L-ewwel u qabel kollox huwa fundamentali li titqassam informazzjoni korretta permezz ta' kampanji ta' sensibilizzazzjoni mwettqa fil-livelli kollha: familja, skola, midja. Mill-aħħar riċerki tad-WHO jirriżulta li l-kampanji ta' informazzjoni diretti lejn dawn l-objettivi u mmirati biex iwasslu għal akkwist jew żieda fit-tagħrif urew effiċjenza partikulari u għalhekk ikun opportun li tkun promossa disseminazzjoni akbar ta' dawn it-tip ta' inizjattivi. It-tieni punt, fir-rigward ta' l-aċċettazzjoni bi pjaċir tal-Komunikazzjoni tal-Kummissjoni, iffukata fuq il-ħames prijoritajiet tal-ġlieda kontra d-danni relatati ma' l-abbuż ta' l-alkoħol, ir-rapporteur jissuġġerixxi li wieħed mill-objettivi prinċipali ta' l-intervent ta' l-Unjoni Ewropea għandu jikkonċentra b'mod partikulari fuq il-protezzjoni taż-żgħażagħ. Jeżistu evidenzi ċari taż-żieda fil-konsum eċċessiv fost iż-żgħażagħ, relatat ma' età aktar baxxa li fiha jinbeda l-konsum ta' xorb alkoħoliku. Fl-Unjoni Ewropea kollha qed jitferrxu, b'ċerta uniformità, mudelli ta' konsum perikolużi u aċċettati f'sens soċjali bħal pereżempju il-"binge drinking", jew ix-xorb ta' ħames porzjonijiet ta' alkoħol f'daqqa, bl-iskop li jintilef il-kontroll u tkun akkwistata libertà minn kull inibizzjoni, jew it-teħid fl-istess waqt ta' alkoħol u drogi jew, ukoll, l-intensifikazzjoni ta' l-okkażjonijiet li fihom ikun imfittex konsum esaġerat. Proprju f'dan il-qasam l-approċċ ta' l-Istati Membri ta' l-Unjoni Ewropea għandu jkun preparat b'aktar severità u effiċjenza. Huwa d-dmir ta' l-istituzzjonijiet li jiżguraw li dawk l-aktar vulnerabbli jkunu salvagwardati fir-rigward ta' fenomeni tal-massa li huma perikolużi għas-saħħa. Iż-żgħażagħ huma fost dawk li huma vulnerabbli peress li b'mod ġenerali huma aktar esposti, milli l-individwi adulti, għal riskju ta' konformiżmu u għal possibilità li jkunu influwenzati mill-użanzi reċenti u t-tendenzi tas-soċjetà. Minbarra dan, jeħtieġ li jitqies li ż-żgħażagħ tal-preżent huma l-konsumaturi tal-futur u li għalhekk, jekk ikunu edukati b'mod xieraq, jikkontribwixxu biex jitnaqqsu l-effetti negattivi ta' l-abbuż ta' l-akoħol tas-soċjetà tal-futur. Jibqa' diffiċli li jkun stabbilit limitu, età li fiha persuna tista' titqies bħala "żagħżugħa" u għalhekk "f'riskju" u lil hinn minnha fejn is-soċjetà u l-istituzzjonijiet jistgħu jnaqqsu l-attenzjoni u jippermettu li l-arbitraġġ liberu jissostitwixxi l-impożizzjonijiet ġudizzjarji. Għal darb'oħra l-Istati Membri individwali analizzaw b'mod differenti dan l-aspett. Iżda b'mod ġenerali l-limitu ta' protezzjoni, li fih għalhekk huma projbiti l-bejgħ u t-taħlit tax-xorb għal minuri, ġie stabbilit bejn is-sittax u t-tmintax-il sena. Ikun opportun li jkun stabbilit limitu komuni għall-Unjoni Ewropea kollha li għandu, skond l-opinjoni tiegħi, jaqbel almenu ma' l-età legali maġġuri. L-Unjoni Ewropea m'għandhiex il-poter li timponi dan il-limitu, iżda almenu tista' tissuġġerih b'mod vivaċi u huwa dan li nixtiequ nwettqu b'din l-istrateġija. Minbarra dan, huwa meħtieġ li jiżdiedu l-kontrolli u s-sanzjonijiet fuq il-bejgħ tax-xorb alkoħoliku lill-persuni ta' età inferjuri għal-limiti legali stabbiliti. Fir-rigward ta' dik il-kategorija ta' żgħażagħ li qabżu l-età maġġuri iżda baqgħu dejjem vulnerabbli, insostni mill-ġdid li huwa possibbli u opportun li jkunu individwati miżuri biex jittieħdu biex jillimitaw l-aċċess tagħhom għal konsum. B'mod partikulari, ir-rapporteur jipproponi li titnaqqas id-disponibilità u l-possibilitajiet ta' provvediment ta' alkoħol għaż-żgħażagħ anke permezz taż-żieda fil-prezz, permezz ta' tassazzjoni speċifika fuq ix-xorb alkoħoliku l-"alcol-pops" immirati b'mod speċifiku lejn il-konsum miż-żgħażagħ. F'kull każ, għandhom jittieħdu inizjattivi xierqa fuq kollox biex jippromwovu għarfien akbar dwar ir-riskji u d-danni fiżiċi iżda anke psikoloġiċi relatati ma' l-abbuż ta' l-alkoħol. Fil-fatt, insostni mill-ġdid li l-azzjoni permezz ta' l-edukazzjoni u l-informazzjoni hija fundamentali, għax il-problema ta' l-abbuż ta' l-alkoħol hija fuq kollox, bħal tant kwistjonijiet oħrajn ta' imġiba, hija problema ta' formazzjoni mentali. Biex ittejjeb is-soċjetà huwa meħtieġ il-progress fil-mentalità mifruxa. Fir-rigward ta' l-objettiv li jitnaqqsu l-inċidenti fit-toroq ikkawżati mill-alkoħol, li b'mod partikulari ż-żgħażagħ huma b'dispjaċir protagonisti, huwa meħtieġ li jiżdiedu l-kontrolli fuq is-sewqan b'mod li mhux biss il-kontroll ikun possibbli li jseħħ iżda li jseħħ verament. B'hekk biss ikun akkwistat l-effett li jiskoraġġixxi meħtieġ biex jevita l-abbuż ta' l-alkoħol mill-parti tas-sewwieqa. F'dan ir-rigward, u proprju biex jagħti sinjal qawwi biex tkun miġġielda l-pjaga tal-konsum ta' l-alkoħol fost iż-żgħażagħ, ir-rapportuer tagħkom jipproponi t-twaqqif ta' limiti stretti ħafna, għall-kontenut ta' alkoħol fid-demm għal dawk li għadhom kemm akkwistaw il-liċenzja tas-sewqan. Din id-dispożizzjoni xorta tirriżulta bħala utli anke għal dawk li jitgħallmu jsuqu f'età adulta, ma jkollhomx esperjenza meħtieġa biex tiżgura l-kontroll sħiħ tas-sewqan bil-limitu ta' alkoħol li huwa normalment permess. Mill-ġdid, anke f'dan ir-rigward l-Unjoni Ewropea m'għandhiex il-poter li timponi limitu iżda, permezz ta' din l-istrateġija, nistgħu nistabbilixxu messaġġ, bl-għarfien ta' dak li skond l-Ewropa jrid iseħħ u jintalab biex l-Istati Membri jkunu sensibbli għal dan. Fl-istess waqt insostni li għandhom jitbaxxew il-limiti tal-BAC għas-sewwieqa ta' vetturi ta' kategorija superjuri u għas-sewwieqa ta' professjoni, minħabba l-perikolożità tal-vetturi u l-ħtieġa li waqt ix-xogħol il-ħeffa tar-riflessi ma titnaqqasx bil-konsum ta' l-alkoħol. Fir-rigward tal-profil tas-saħħa, hija importanti l-promozzjoni ta' interventi mifruxa diġà fil-livell bażiku rigward is-saħħa. It-tifrix ta' skrining dwar ir-riskju ta' patoloġiji relatati ma' l-alkoħol fdat f'idejn tobba komuni għandu jiżdied. Dan jitratta il- "brief intervention" li tikkonsisti fil-preżentazzjoni ta' kwestjonarju komuni, mingħajr distinzjoni għal pazjenti kollha li jikkonsultaw lit-tabib għal kwalunkwe patoloġija: permezz ta' dan il-kwestjonarju ikun possibbli li jkunu individwati l-attitudni jew il-preżenza ta' problemi relatati ma' l-abbuż ta' l-akoħol. L-ewwel esperimenti qed jippreżentaw riżultati pożittivi: normalment, il-persuni bil-possibilità ta' riskju ma jkunux konxji li jista' jkollhom imġiba perikoluża li twassal għal abbuż ta' l-alkoħol u, grazzi għal din il-verifika jistgħu jkunu indirizzati biex biż-żmien jaffrontaw il-problema. Hija opportuna wkoll aktar informazzjoni dwar ir-riskji tal-konsum ta' l-alkoħol min-naħa tan-nisa waqt it-tqala. Id-dejta dwar il-firxa tas-sindrome ta' l-alkoħol li japplika għall-fetu jolqot 60.000 persuna fl-Ewropa, li magħhom tiżdied id-dejta dwar twelid ta' trabi ta' piż baxx fl-Ewropa minħabba il-konsum ta' l-alkoħol, madwar 60,000 fis-sena, li jindikaw b'mod sostanzjali li m'hemmx biżżejjed informazzjoni dwar dan is-suġġett. Huwa ċar li jeħtieġu kampanji qawwija mmirati lejn il-koppji biex ikunu aktar responsabbli f'każ li huma intenzjonati li jkollhom it-tfal, u fuq kollox lejn l-ommijiet tal-futur. L-abbuż ta' l-alkoħol huwa ta' spiss ukoll il-kawża ta' imġiba vjolenti b'mod partikulari fil-qasam domestiku. F'dan ir-rigward huwa propost li jkun stabbilit fil-livell Ewropew numru tat-telefown mingħajr ħlas biex persuna tkun tista' twassal episodji ta' maltrattamenti fil-familja b'mod speċjali għall-iskop li jkunu protetti t-tfal. Approċċ effiċjenti jista' jinkludi, kif stipulat mill-Kummissjoni, anke bl-indirizzar tal-kwistjoni ta' l-abbuż fil-post tax-xogħol fuq kollox jekk jitqies l-ambjent tax-xogħol bħala post li fih huwa possibbli li tinfirex informazzjoni. Minbarra dan, dak li jimpjega jista' jingħata r-responsabilità li jistabbilixxi djalogu u biex jipprovdi appoġġ lill-impjegati bi problemi relatati ma' l-alkoħol. Madankollu huwa meqjus li l-problema tappartjeni għall-ħajja privata ta' l-individwu u li f'kull każ għandha tkun rispettata l-privatezza ta' l-impjegat anke f'dan ir-rigward. Ir-rapporteur tiegħek jaqbel ma' l-opportunità li jitwaqqaf forum dwar l-alkoħol u s-saħħa deċiż mill-Kummissjoni biex tippromwovi l-iskambju ta' informazzjoni u anke biex ikunu eżaminati miżuri ġodda li jindirizzaw il-fenomenu ta' l-abbuż ta' l-alkoħol. Konklużjonijiet effiċjenti jridu jkunu trattati fuq il-bażi ta' qsim tad-dejta miġbura fil-livell nazzjonali. Għalhekk kull miżura għandha tittieħed b'mod li tkun żgurata l-effiċjenza u l-possibilità li tkun attivata, u fl-istess waqt jitqies il-fatt li l-interventi ta' l-Unjoni Ewropea jridu jinkludu valur miżjud u jikkumplimentaw il-politiki nazzjonali u lokali. Strateġija Komunitarja mmirata biex tassisti l-Istati Membri biex inaqqsu d-danni ġejjin mill-konsum ta' l-akoħol Numru tal-proċedura Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni(jiet) mhux mogħtija Data tad-deċiżjoni Koperazzjoni aktar mill-qrib Data tat-tħabbir fis-seduta plenarja Rapporteur Data tal-ħatra Rapporteur(s) preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (informazzjoni disponibbli b'lingwa waħda biss)
Extracted from 15463541__REPORT__A6-2007-0303__MT.txt